RESEP: ’n Pot vol moedskep | Netwerk24
RESEP: ’n Pot vol moedskep
Deur Lise Beyers 24 Maart 2020 05:00
Met die huidige stand van sake is dit seker heel van pas om jouself om die kole met ’n lekker maaltyd te bederf.
Ná die president se korona-toespraak het ek juis gewonder as ek ’n laaste maaltyd moes kies, wat sou dit dan wees. Dit sou ’n baie moeilike besluit wees omdat daar so ongelooflik baie heerlike geregte is.
Maar as ek myself werklikwaar wil troos, dan is ’n lamskenkel wat baie stadig geprut is in bietjie Old Brownsjerrie totdat hy net-net vanaf die been wil val, net die ding om mee moed te skep:
4 heel lamskenkels (1 per persoon)
250 g heel klein sampioene
500 g heel baba-wortels
500 g baba-uitjies, geskil
4 fyngemaakte knoffelhuisies
Een eetlepel fyngekapte vars tiemie- en roosmarynblare
Neem die skenkels en dompel hulle binne die meel tot elkeen goed bedek is met ’n lagie daarvan.
In ’n warm pot, braai een fyngekapte ui ’n minuut lank in olyfolie en voeg dan jou skenkels by saam met fyngemaakte knoffelhuisies.
Braai totdat die skenkels goudbruin is aan alle kante.
Roer dan twee koppies Old Brown-sjerrie by, die blik tamaties, die kruie en sout en peper na smaak.
Laat jou pot stadig prut vir so ’n uur en ’n half en roer af en toe. Indien die vloeistof halfpad deur te min lyk, voeg ’n bietjie water by.
Voeg dan die baba-uitjies en -wortels by. Prut verder en ná 20 minute kom die sampioene by.
Ná nog 20 minute se prut oor die kole is jy en jou mense reg om te eet. Roer dan ’n handjievol fyngekapte pietersielie deur die pot.
Bedien die lamskenkels met kapokaartappels.
Meer oor: Lise Beyers | Resep | Skaap
Bitterballen: So ’n lekker bitter hap
Bou die beste burger
Dié 2 vroue is lief vir die kole!